Komisijos reglamentas (EB) Nr. 1670/2003
2003 m. rugsėjo 1 d.
įgyvendinantis Tarybos reglamentą (EB, Euratomas) Nr. 58/97 dėl verslo struktūros statistikos rodiklių apibrėžimų ir iš dalies keičiantis Reglamentą (EB) Nr. 2700/98 dėl verslo struktūros statistikos rodiklių apibrėžimų
EUROPOS BEDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 20 d. Tarybos reglamentą (EB, Euratomas) Nr. 58/97 dėl verslo struktūros statistikos [1] su paskutiniais pakeitimais, padarytais Reglamentu (EB) Nr. 1669/2003 [2], ir ypač į jo 12 straipsnio iii punktą,
kadangi:
(1) Tarybos reglamentas (EB, Euratomas) Nr. 58/97 nustatė bendrą Bendrijos statistinių duomenų apie verslo struktūrą, veiklos rūšis, konkurencingumą ir veiklos rezultatus Bendrijoje rengimo sistemą.
(2) 1998 m. gruodžio 17 d. Komisijos reglamente (EB) Nr. 2700/98 dėl verslo struktūros statistikos rodiklių apibrėžimų [3] su pakeitimais, padarytais Reglamentu (EB) Nr. 1614/2002 [4], yra pateikti verslo struktūros statistikos rodiklių, išvardytų Reglamento (EB, Euratomas) Nr. 58/97 dėl verslo struktūros statistikos bendrame modulyje ir detaliuosiuose pramonės, paskirstamosios prekybos ir statybos moduliuose, apibrėžimai. Tarybos reglamentas (EB) Nr. 2056/2002 [5] nustatė naują rodiklių grupę kredito įstaigoms ir pensijų fondams, taip pat naujus rodiklius, susijusius su išlaidomis aplinkos apsaugai, kuriems būtina taikyti bendrus apibrėžimus. Be to, taip pat būtina pakeisti esamus apibrėžimus, taikomus įmonių skaičiaus, apyvartos, produkcijos vertės, pridėtinės vertės faktorine kaina ir prekių bei paslaugų pirkimo rodikliams, nes Reglamente (EB) Nr. 2700/98 pateikti apibrėžimai negali būti naudojami apskaičiuojant šių rodiklių vertę, jeigu kalbama apie draudimo paslaugas, kredito įstaigas, pensijų fondus ir centrinę bankininkystę.
(3) Būtina nustatyti apibrėžimų grupę verslo struktūros rodikliams, susijusiems su draudimo paslaugomis, kredito įstaigomis ir pensijų fondais, siekiant užtikrinti, kad Komisijai pateikiami statistiniai duomenys būtų palyginami, suderinti ir geros kokybės.
(4) Šiame reglamente numatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamente (EB) Nr. 2700/98 pateiktų 12 12 0 ir 12 15 0 rodiklių, susijusių su Reglamento (EB, Euratomas) Nr. 58/97 5, 6 ir 7 prieduose nurodytomis veiklos rūšimis, taip pat veiklos rūšimis, priskiriamoms NACE 1 red. 65.11 klasei, apibrėžimai iš dalies keičiami taip, kaip nurodyta šio reglamento I priedo 3 ir 4 skirsniuose.
11 11 0 rodiklio, susijusio su 7 priede nurodytomis veiklos rūšimis, 12 11 0 rodiklio, susijusio su 5 ir 7 prieduose nurodytomis veiklos rūšimis, ir 13 11 0 rodiklio, susijusio su 5 ir 6 prieduose nurodytomis veiklos rūšimis, apibrėžimai iš dalies keičiami taip, kaip nurodyta šio reglamento I priedo 1, 2 ir 5 skirsniuose.
2 straipsnis
Reglamente (EB) Nr. 2700/98 nurodyto 21 11 0 rodiklio pakeistas apibrėžimas ir 21 12 0 bei 21 14 0 rodiklių apibrėžimai pateikiami šio reglamento II priede.
3 straipsnis
Reglamento (EB, Euratomas) Nr. 58/97 6 priedo 4 skirsnyje išvardytų rodiklių apibrėžimai pateikiami šio reglamento III priede.
4 straipsnis
Reglamento (EB, Euratomas) Nr. 58/97 7 priedo 4 skirsnyje išvardytų rodiklių apibrėžimai pateikiami šio reglamento IV priede.
5 straipsnis
Valstybės narės taiko 1 priedo 4 skirsnio 12 12 0, 12 15 0 ir 13 11 0 rodiklių, susijusių su veiklos rūšimis, priskiriamomis NACE 1 red. 65.1 klasei, taip pat susijusių su kredito įstaigomis, priskiriamomis NACE 1 red. 65.22 klasei, pakeistus apibrėžimus 2001 ataskaitiniams metams ir vėlesniems metams.
Kalbant apie veiklos rūšis, priskiriamas NACE 1 red. 66.02 klasei, valstybės narės taiko 11 11 0, 12 11 0, 12 12 0 ir 12 15 0 rodiklių apibrėžimus 2002 ataskaitiniams metams ir vėlesniems metams.
Valstybės narės taiko 2 priedo 4 skirsnio 21 11 0 rodiklio pakeistą apibrėžimą ir 21 12 0 bei 21 14 0 rodiklių apibrėžimus 2001 ataskaitiniams metams ir vėlesniems metams.
Valstybės narės taiko Reglamento (EB, Euratomas) Nr. 58/97 6 priedo 4 skirsnyje išvardytų rodiklių apibrėžimus 2001 ataskaitiniams metams ir vėlesniems metams.
Jos taiko Reglamento (EB, Euratomas) Nr. 58/97 7 priedo 4 skirsnyje išvardytų rodiklių apibrėžimus 2002 ataskaitiniams metams ir vėlesniems metams.
6 straipsnis
Šis reglamentas įsigalioja dvidešimtą dieną po jo paskelbimo Europos Sqjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugsėjo 1 d.